CELEX: 62011TO0027
Language: hu
Date: 2011-03-02
Title: A Törvényszék elnökének 2011. március 2-i végzése. # Rheinischer Sparkassen- und Giroverband kontra Európai Bizottság. # Ideiglenes intézkedés - Ideiglenes intézkedések iránti kérelem - Nyilvánvaló elfogadhatatlanság. # T-27/11 R. sz. ügy

A Törvényszék elnökének 2011. március 2‑i végzése – Rheinischer Sparkassen‑ und Giroverband kontra Bizottság
      (T‑27/11. R. sz. ügy)
      „Ideiglenes intézkedés – Ideiglenes intézkedések iránti kérelem – Nyilvánvaló elfogadhatatlanság”
      Ideiglenes intézkedés – Elfogadhatósági feltételek – Az alapkereset prima facie elfogadhatósága – Az alapkeresetnek az ideiglenes intézkedésről határozó bíró általi rövid vizsgálata – Az alapkeresetből hiányzó eljáráshoz fűződő érdek – Az ideiglenes intézkedés iránti kérelem elfogadhatatlansága (A Törvényszék eljárási szabályzata, 104. cikk, 1. §) (vö. 10.,
         12. pont)
      
      Tárgy
      
         
               A 2010. december 21‑i C(2010) 9525 végleges bizottság határozat (MC 8/2009 és C 43/2009 állami támogatások – Németország –
                  WestLB értékesítések) végrehajtásának felfüggesztése iránti kérelem, amennyiben ennek következtében 2011. február 15‑ét követően
                  meg kell szüntetni a Westdeutsche ImmobilienBank AG új szerződéseit.
               
            Rendelkező rész
      1)         A Törvényszék elnöke az ideiglenes intézkedés iránti kérelmet elutasítja.
      2)         A Törvényszék elnöke a költségekről jelenleg nem határoz.